LIVE NATION TIEDOTTAA

Perjantaina 28.6.2019

julkaisuvapaa klo 18

**JAPANILAINEN BABYMETAL ENSIMMÄISTÄ KERTAA SUOMEEN**

**Japanissa suurta menestystä nauttiva BABYMETAL saapuu ensimmäistä kertaa Suomeen. Odotettua uutta albumia valmisteleva japanilaissensaatio nähdään Helsingin Kulttuuritalolla keskiviikkona 26. helmikuuta. Lipunmyynti keikalle käynnistyy perjantaina 5. heinäkuuta Ticketmasterissa.**

Su-Metal (Suzuka Nakamoto) ja Moametal (Moa Kikuchi) duosta koostuva japanilainen kawaii-metalbändi BABYMETAL perustettiin vuonna 2010 ja on siitä lähtien valloittanut metallifaneja ympäri maailman uniikilla tyylillään. BABYMETAL fuusioi musiikissaan metallimusiikkia ja J-popin piirteitä, vaikutteita löytyy vaihtoehtometalista speed ja death metaliin. Alun perin triona esiintynyt bändi kutistui viime syksynä (2018) kaksihenkiseksi Yui Mizunon jätettyä yhtyeen terveyssyistä. Livekeikoilla duoa säestää heavy metal -yhtye Kami Band.

BABYMETAL koki ensimmäisen läpimurtonsa jo vuonna 2014, kun sen debyyttialbumi nousi USA:n Billboard-listalle ja se esiintyi Sonisphere Festival UK:n päälavalla 65 000 -päiselle yleisölle. Yhtye on ehtinyt uransa aikana kiertää useiden isojen nimien lämmittelijänä – niin Lady Gagan, Red Hot Chili Peppersin, kuin Guns n’ Rosesinkin kanssa lavan jakanut bändi vierailee kesän suurimmilla festivaaleilla Euroopassa ja nähdään tulevana viikonloppuna Glastonburyn lavalla.

BABYMETAL valmistelee uutta albumiaan, jolta on julkaistu sinkut ”Distortion”, ”Starlight”, ”Elevator Girl” ja eilen julkaistu ”PA PA YA!!”. Uudesta materialista päästään nauttimaan yhtyeen ensimmäisellä Suomen keikalla helmikuussa Helsingin Kulttuuritalolla.

**KONSERTTI:**

BABYMETAL (JPN)

Ke 26.2.2020 Kulttuuritalo, Helsinki

Ovet klo 18

**LIPUT:**

Myyntiin pe 5.7.2019 klo 10

Palvelumaksuineen alkaen 48 / 50 / 57 euroa Ticketmasterista  
Ostorajoitus 4 lippua / asiakas

**LISÄTIEDOT:**

Live Nation Finland

* promoottori: Niksu Väistö, [niksu.vaisto@livenation.fi](mailto:niksu.vaisto@livenation.fi)
* tiedotus: Mirkka Rautala, [mirkka.rautala@livenation.fi](mailto:mirkka.rautala@livenation.fi)
* pressikuvat ja media-akkreditointi [https://media.livenation.fi/](https://media.livenation.fi/fi/artists/royal-blood)
* Levy-yhtiö: Playground Music, [ninni@playgroundmusic.com](mailto:ninni@playgroundmusic.com)

[www.babymetal.com](http://www.babymetal.com)

[www.livenation.fi](http://www.livenation.fi)